da fi en da da en en da da en it et da en de de da da en en da da en it et da en de de da da da en da da en en da da da da da da da da en en en en sv da en da da en da da en en da da da da da da da da da da da da da da da gl en da en da en sv en da en en sv da da da da da da da da da da nl en da en en en sv da da da da en da da en en da da da gl en da en en sv da en da da en da en da en en da da da da da da nl en sv da en da da en da da en en da da da da da da da sv en en en sv da en nl da da da da da da nl da en en sv da en da da en da da en en da da da en en fi sl sl nb en da sv pl en sl en en nb nb da da da da da da da en da en en en sv da en da da en da da en en da da da da da da da da da da da da da da da da da gl en nb en en sv da en da da en da da en en da da da da da da da id en da da da en en en sv da en da da da da en en
Der bliver ikke behov for at stemme om, hvem der skal afløse Troels Ravn som Socialdemokratiets folketingskandidat i Vejenkredsen.
(tryk på annoncen og se mere)
Eneste emne til posten er Kris Jensen Skriver, så der bliver mere tale om en kåring end et valg, når kandidaten formelt skal vælges på generalforsamlingen i Vorbasse Fritidscenter 20. september.
- Jeg har i den seneste tid mødt utrolig stor opbakning i hele Vejen-kredsen, hvilket jeg er meget glad for, siger Kris Jensen Skriver, der fredag aften gæstede open by night i Vejen og bl.a. fik en snak med partiets borgmesterkandidat her i kommunen, Jørgen Thøgersen (t.v.).
- Der skal ingen tvivl være om, at jeg går ydmygt til opgaven, og at jeg vil forsøge at træde i Troels’ fodspor. Jeg har en god kreds bag mig, og jeg går optimistisk til opgaven, hvor det store mål er, at Vejen-kredsen også fremadrettet skal være repræsenteret med en socialdemokrat på Christiansborg, fortsætter Kris Jensen Skriver.
Fra Vejen Partiforening siger lokalformand Thue Uhre Lauridsen:
- I Vejen Partiforening ønsker vi Kris stort tillykke med indstillingen. Han har den rigtige alder og en god karisma, ligesom han er god til at få sit budskab ud.
- Kris er en dygtig politiker, der i efterhånden mange år har siddet i byrådet i Billund Kommune. Han brænder for sit nærområde, ligeså meget som han brænder for politik. I Kris får vi en stærk kandidat til næste folketingsvalg og en naturlig aftager efter Troels' utrættelige arbejde for vores kreds. Der er fuld opbakning til ham i kredsen, og jeg ser meget frem til samarbejdet, er meldingen fra Jonas Midstrup, der er formand for Socialdemokratiet i Vejenkredsen.
(tryk på annoncen og se mere)
Hvis du oplever ovenstående to unge mænd styrte af sted fra gymnasiet i Vejen, er det ikke en flugt fra deres HF-uddannelse.
Både 19-årige Nicolaj Dammose Lastein (t.v.) og Kasper Thomsen er brandfolk, og undervisningen skal ikke forhindre, at de er klar til at hjælpe.
Når bipperen lyder om brand, er det ud af døren på gymnasiet og af sted mod brandstationen.
- Det er en samfundsopgave, så selvfølgelig skal de have mulighed for at komme ud og hjælpe andre, fastslår rektor Lars Bossen overfor migogvejen.
Kasper Thomsen bor i Vejen og har siden årsskiftet været klar til at rykke ud med kollegerne fra Falck-stationen i Vejen, og det ville han gerne fortsætte med.
Han startede på HF-uddannelsen 10. august, og dagen efter skulle han om formiddagen ind og have en snak med rektor om det.
Det gik dog ikke helt efter planen. På det tidspunkt var han slet ikke på skolen - han var smuttet til brand... - men han blev hurtigt tilgivet, da han kom tilbage.
Mens 21-årige Kasper Thomsen havde forventet at rykke ud trods starten på HF, er situationen helt anderledes for Nicolaj Dammose Lastein.
Han bor i Jels og rykker ud, når alarmen lyder hos Jels frivillige Brandværn, men det kan han naturligvis ikke nå, når han opholder sig i Vejen.
- Jeg havde ikke ventet at skulle rykke ud i Vejen, men Kasper opfordrede mig til det, så nu er jeg klar til at rykke ud med Falck i skoletiden, siger Nicolaj Dammose Lastein til migogvejen.
Kasper Thomsen er uddannet brandmand hos Beredskabsstyrelsen.
Nicolaj Dammose Lastein har foreløbig grunduddannelsen, men er i gang med funktionsuddannelsen og er færdig til december.
Hvornår de løber af sted fra Vejen Gymnasium og HF næste gang, er der ingen, der ved, men de er klar, uanset hvad der står på skoleskemaet.
Samtidig er de med til at sikre folk i området hjælp, når det er nødvendigt, og Falck i Vejen har i en periode efterlyst brandfolk til udrykning ikke mindst i dagtimerne.
Det kan de to HF-studerende, og der er næppe mange ungdomsuddannelser, der er leveringsdygtig i en og slet ikke to deltidsbrandmænd.
Kasper Thomsen og Nicolaj Dammose Lastein er startet på HF i Vejen her efter sommerferien...
...men de finder hurtigt ned på Falck-stationen, hvis der er melding om brand eller andet.
Nicolaj Dammose Lastein deltog i marchen med kollegerne i Jels frivillige Brandværn i mandags.
Kasper Thomsen »tyvstartede« og kørte til brand, inden rektoren faktisk havde sagt ja. Det gav dog ikke problemer.
Skrevet af Leif Christensen
Publiceret: 29. august 2021
Så er det lykkedes for de konsevative at finde en kvinde mere til kandidatlisten.
- På vores generalforsamling og opstillingsmøde i juni måtte vi erkende, at vi ikke havde opnået en tilfredsstillende repræsentation af kvinder på vores liste. Derfor er det med stor glæde, at vi nu kan præsentere Line Ehlert Thomsen som ny kandidat til kommunalvalget i november, skriver partiet i en pressemeddelelse.
Line Ehlert Thomsen har ikke sine konservative grundholdninger fra fremmede. Det har hun fået med fra sin opvækst på Kegnæs på Sydals, hvor hendes mor var konservativ byrådskandidat.
- Line Ehlert Thomsen er en stærk erhvervsprofil via lederstillinger hos LEGO-koncernen, hvor hun har sit daglige professionelle virke. Politisk brænder hun især for den vilde natur og bæredygtighed, lyder det videre.
- Jeg stiller også op for at udfordre tendensen til, at kommunalpolitik er domineret af mænd. Ligestilling betyder også meget for mig, siger det 39-årige byrådskandidat, der bor i den nordlige del af kommunen mellem Veerst og V. Torsted.
Partiets borgmesterkandidat, Frank Schmidt-Hansen, glæder sig over den nye kandidat:
- Jeg tror godt jeg tør love, at vi har partiernes nordligst bosiddende kandidat i Vejen Kommune – et område af kommunen, som meget sjældent er repræsenteret i byrådet endsige, har en kandidat på en af listerne.
(tryk på annoncen og se mere)
Skrevet af Leif Christensen
Publiceret: 24. august 2021
Kasper Eugen Hansen fra Solar er i aften hædret med titlen som årets unge leder.
(læs videre under annoncen)
(tryk på annoncen og se mere)
Afstemningen fandt sted i forbindelse med Udvikling Vejens genstartsarrangement på Hovborg Kro.
Valget faldt i konkurrence med detailchef Michael Christensen fra Davidsen i Vejen og Sara Thomsen Skødt, souschef i Danske Bank i Vejen.
På billedet øverst ses årets leder sammen med Britt Andersen, HF-chef hos Solar.
De tre nominerede, Michael Christensen, Sara Thomsen Skødt og Kasper Eugen Hansen. (Foto: migogvejen©)
Skrevet af Leif Christensen
Publiceret: 18. august 2021
32-årige Kris Jensen Skriver (A), Grindsted, vil gerne blive ny Folketingskandidat for partiet, efter Troels Ravn i den forgangne uge meldte ud, at han ikke genopstiller ved det næste Folketingsvalg.
(læs videre under annoncen)
(tryk på annoncen og se mere)
- Efter grundige overvejelser har jeg besluttet at stille mig til rådighed som folketingskandidat for Socialdemokratiet i Vejen-kredsen, skriver Kris Jensen Skriver, byrådsmedlem i Grindsted Kommune, i en pressemeddelelse.
- Jeg vil først fremhæve Troels Ravns forbilledlige indsats som kandidat og medlem af Folketinget. Hans ihærdige indsats og hans evner i forhold til at være kredsens talerør på Christiansborg har været og er en stor inspiration for mig.
- Det er derfor med stor ydmyghed, at jeg stiller mig til rådighed for kredsens medlemmer. Jeg synes, at tiden er den rigtige, da jeg dels har mange års erfaring i politik og på arbejdsmarkedet, men dels også har mange år og muligheder foran mig. For mig er det helt afgørende at være lokal. Jeg ser det som en stor styrke, at man bor i den kreds, hvor man stiller op og derved repræsenterer netop det område. Et område og en kreds, som jeg kender rigtig godt, da jeg har boet i den nordlige del af kredsen hele mit liv. Det vil således politisk være vigtigt for mig at sikre et Danmark i balance mellem land og by. Såfremt jeg skulle gå hele vejen og komme på tinge, vil det være vigtigt for mig at være i tæt dialog med min kreds. Det samme vil gælde for mig i en valgkamp, fastslår Kris Jensen Skriver.
- Jeg vil gå til opgaven med fuld energi. De, der kender mig, ved, at jeg altid går ind i opgaverne med alt, hvad jeg har. Det har naturligvis også været en overvejelse for mig, hvad jeg skal gøre i forhold til kommunalvalget. Jeg har besluttet, at jeg stiller op til kommunalvalget uagtet, om jeg bliver kandidat til Folketinget eller ej. Skulle jeg blive valgt til Folketinget samtidig med, at jeg sidder i byrådet, vil jeg prioritere min plads i Folketinget og derved fortsætte mit arbejde for Billund Kommune og hele kredsen fra Christiansborg.
- Denne chance kommer ikke hver dag, så den vil jeg gå efter. Jeg har aldrig lagt skjul på, at et folketingskandidatur er en drøm for mig. Det betyder ikke, at jeg er færdig i kommunalpolitik. Jeg vil fortsat arbejde benhårdt for Billund Kommune.
- Jeg har de seneste dage modtaget stor opbakning til mit kandidatur. Det er jeg meget overvældet over og glad for. Jeg ser frem til en spændende proces, hvor jeg glæder mig til dialogen med de socialdemokratiske partimedlemmer i Vejenkredsen, understreger Kris Jensen Skriver, der dermed er den første, der melder sig på banen som mulig afløser for Troels Ravn.
Skrevet af Leif Christensen
Publiceret: 15. august 2021
Du får ikke mulighed for at stemme på Troels Ravn (S), når vi igen skal til Folketingsvalg.
(læs videre under annoncen)
(tryk på annoncen og se mere)
Han har i aftes fortalt kredsen, at han ikke genopstiller efter foreløbig 13 år på borgen.
- Alting får en ende - også et arbejde, jeg holder rigtig meget af, lyder det fra Troels Ravn.
- Jeg har besluttet ikke at stille op til Folketinget, når den nuværende valgperiode udløber. Jeg skal ikke lægge skjul på, at det er en svær beslutning, som har krævet svære overvejelser, noterer Troels Ravn.
- Det kan på mange måder også være fristende at tage endnu et valg og måske endnu en periode som medlem af Folketinget. Et arbejde, som jeg er glad for, og jeg har været endog særdeles stolt over at være socialdemokratisk tillidsmand og repræsentere Billund- og Vejen kommuner - og hele Sydjylland på Christiansborg, skriver Troels Ravn i en pressemeddelelse.
- For mig har den største motivation i mit politiske arbejde været at binde Christiansborg sammen med min valgkreds, være i øjenhøjde med mennesker og arbejde ud fra devisen; at politik er et holdspil, påpeger Troels Ravn, der privat bor i Vejen.
- Jeg håber, der går en rum tid, inden der bliver udskrevet valg. I den periode og i fremtiden vil jeg gøre alt for at støtte og hjælpe den person, der nu skal være kandidat til Folketinget og tillidsmand for Socialdemokratiet i Billund- og Vejen Kommuner, siger Troels Ravn, der ikke skal være pensionist.
- Jeg er privilegeret af ikke at være slidt hverken fysisk eller psykisk, og jeg skal nok finde meningsfuld beskæftigelse, lyder det fra det snart forhenværende Folketingsmedlem.
Skrevet af Leif Christensen
Publiceret: 11. august 2021
Formanden for Vejens konservative vælgerforening, Peter Simoni, er klar at komme i byrådet
Han stiller op ved efterårets kommunalvalg.
Partiets borgmesterkandidat, Frank Schmidt-Hansen, glæder sig over den beslutning:
- Det er en rigtig glad borgmesterkandidat, der har Peter Simoni med på listen. Peter Simoni er indbegrebet af en konservativ kandidat, han er velforberedt, grundig, troværdig og en holdspiller. Da Peter sidst sad i byrådet, var det en sand fornøjelse at samarbejde med ham, siger Frank Schmidt-Hansen i en pressemeddelelse.
Udover mange år med tillidshverv i partiet, hvor han p.t. er lokalformand, medlem af Storkredsbestyrelsen og hovedbestyrelsesmedlem, er der også to år som byrådsmedlem på CV’et.
- Da jeg fik chancen for aktivt at deltage i kommunalpolitik, så blev jeg positivt overrasket over, hvor bredt der kan samarbejdes. Også hvilken indsigt man får i kommunal drift. Det er et komplekst samfund vi lever i. Med det in mente, så må man også sige, at tingene fungerer særdeles godt! Der vil altid være steder man kan gøre det anderledes eller bedre. Og det kan man så arbejde for og være med til at præge, når man engagerer sig og sætter sig ind i sagerne, lyder det fra Peter Simoni, der brænder for skolerne, de ældre og fritids- og kulturtilbuddene.
(tryk på annoncen og se mere)
Skrevet af Leif Christensen
Publiceret: 6. august 2021
Håneretten er virkelig på spil lørdag eftermiddag.
(læs videre under annoncen)
(tryk på annoncen og se mere)
Det er tilfældet på Brørup Stadion fra kl. 13.30, hvor Troels Ravn i anledning af sin 60 års fødselsdag har samlet sit BGF old star hold, der skal møde klubbens nuværende old boys hold, og det fyger rundt med kommentarer.
- Vi er hjemmehold og stiller op i rødt og hvidt. Brørup Old Boys stiller op i gult og grønt - og det passer godt, for det er også de farver, spillerne har, når vi er færdige med dem, lyder det fra Troels Ravn.
Han stiller med følgende hold:
- De skal åbenbart være omkring 20 mand for at turde stille op, lyder det om Brørup-holdet, der har leveret denne liste:
Det er byrådsmedlem Knud Peter Wad (C), der står i spidsen for holdet, og lige så uenige, som ham og Troels Ravn kan være om politik, lige så uenige er de om matchen på lørdag.
- De kan godt stramme snørebåndene. De gutter her løber de ikke om hjørner med. Vi er BGF oldboys - spiller i gult og grønt. Så kan i kalde jer, hvad I vil, er meldingen fra Knud Peter Wad om ravn-holdet, der har en noget højere gennemsnitsalder.
Også manden med fløjten er aktiv i politik.
Det bliver Socialdemokratiets borgmesterkandidat, Jørgen Thøgersen, fra Brørup, der gennem de 2 x 35 minutter skal forsøge at dele sol og vind lige og ikke se på parti-interesser...
Troels Ravn lover i øvrigt, at der er øl og pølser til tilskuerne.
(tryk på annoncen og se mere)
Skrevet af Leif Christensen
Publiceret: 4. august 2021
Hvor er det mest oplagt at få taget det nye foto af Troels Ravn forud for hans 60 års fødselsdag mandag.
(læs videre under annoncen)
(tryk på annoncen og se mere)
Han er medlem af Folketinget og derfor en kendt politiker i området, men han er også privatperson, og her er retningen klar.
- Jeg er bidt af en gal fodbold, som Troels Ravn selv siger, da vi mødes på Brørup Stadion.
Hans første 10 år levede han i Bryrup, men derefter flyttede familien til Brørup, hvor fodbolden blev en stor del af hverdagen.
- Fodbold betyder rigtig meget for mig. Jeg har spillet i Brørup GF og har været træner og dømmer stadig i serie 3, fortæller Troels Ravn til migogvejen.
Der bliver også tid til at spille lidt old boys fodbold i Skodborg.
Fodboldinteressen mærkes også ved markeringen af 60 års fødselsdagen - der spilles en opvisningskamp på Brørup Stadion på lørdag 7. august.
- Jeg samler nogle af de spillere, jeg i sin tid spillede sammen med i Brørup på det daværende serie 2 hold, og så udfordrer vi et lokalt old boys hold i Brørup, fortæller Troels Ravn.
Det bliver helt i stil med hans markering af sin 40 års og 50 års fødselsdag.
- Byrådsmedlem Knud Peter Wad (C) står for Brørup-holdet, og mange ønsker at spille, fortæller Troels Ravn.
- Når vi nu er 60 år, er de heller ikke i tvivl om, at de kan vinde, men det skal de nu ikke regne med, siger Troels Ravn, der har et klart vindergen.
Det bruger han også andre steder, for han spiller også tennis og paddel - det sker ved Vejen Idrætscenter, som han selv kalder sit andet hjem.
Ved lørdagens match har han i øvrigt allieret sig med sin partifælle, Jørgen Thøgersen, der skal passe fløjten og forsøge at fordele sol og vind lige.
På sidelinjen lokkes med pølser og fadøl, og alle har lov at kigge forbi.
- Jeg bruger meget tid på sporten, og det er dejligt, jeg har fået lov til det familiemæssigt, noterer Troels Ravn med henvisning til hustruen Gitte.
Han er heller ikke i tvivl om, hvad der har været med til at skabe ham:
- Jeg er dannet i omklædningsrummet og på lærerværelset, som Troels Ravn formulerer det og hentyder dermed til sine mere end 25 år som lærer, hvor han i nogle år var leder af skolen i Gesten.
Og festen i anledning af 60 års fødselsdagen holdes naturligvis på Sportshotellet i Vejen.
Troels Ravn i dommerdresset. (Arkivfoto: LLN Press©)
Skrevet af Leif Christensen
Publiceret: 1. august 2021
Alting har en ende
Troels Ravn har siddet i landets højeste forsamling, Folketinget, i nu 13 år, og meldingen er klar.
(læs videre under annoncen)
(tryk på annoncen og se mere)
- Jeg er stolt af at være Folketingsmedlem, siger Troels Ravn forud for sin 60 års fødselsdag mandag.
Han gør det dog samtidig klart, at han ikke forestiller sig, at han sidder i Folketinget så længe, at han pensioneres derfra.
- Alting har sin tid, og jeg kan ikke forestille mig, at jeg stadig sidder i Folketinget, når jeg går på pension. Min aktive arbejdsperiode stopper med noget andet, siger Troels Ravn til migogvejen.
Han ønsker dog endnu ikke at sætte et nøjagtigt tidspunkt for, hvornår han stopper som Socialdemokratiets kandidat her i Vejen-kredsen.
Hans vej til Folketinget kom efter to perioder i byrådet i Vejen, og han oplever en stor opbakning i kredsen, der også dækker Billund Kommune.
- Selv om jeg ikke er blevet valgt direkte til Folketinget ved samtlige valg siden mit første valg i 2005 på grund af brugen af skyggekandidater, så har jeg altid fået stor lokal opbakning og øget det personlige stemmetal fra valg til valg, noterer Troels Ravn.
- Ved valget i 2019 fik jeg 3800 personlige stemmer alene i Vejen Kommune, hvilket var det højeste personlige stemmetal af samtlige opstillede kandidater, der kunne stemmes på her i kommunen, noterer den snart 60-årige Troels Ravn.
Du kan se Troels Ravns cv på denne adresse:
(tryk på annoncen og se mere)
Skrevet af Leif Christensen
Publiceret: 1. august 2021
Side 8 ud af 31
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing